钦定古今图书集成/理学汇编/学行典/第269卷 > 宋可
## 钦定古今图书集成/理学汇编/学行典/第269卷 > 宋可

按《金史隐逸传》：“宋可，字予之，武陟人。其姑适大族槁
氏，贞祐之兵，夫及子皆死于难，姑以白金五十笏遗
可，可受不辞。其后姑得槁氏疏族，立为后，挈之省外
家。可乃置酒会乡邻，谓姑曰：‘姑往时遗可以金，可以
槁氏无子，故受之。今有子矣。此金槁氏物，非姑物也，
可何名取之’？因呼妻子舁金归之，乡里用是重之。未”
几，北兵驻山阳，军中有闻可名者，访知所在，质其子，
使人招之曰：“从我者，祸福共之。不然，汝子死矣！”亲旧
竞劝之往，可皆谢不从，曰：“吾有子无子，与吾儿死生
皆有命焉，岂以一子故，并平生所守者？”亡之后，竟以
无子。